Angyalföldi látványtár
2025-02-01 08:00 - 2026-05-31 20:00 (Europe/Budapest) | Angyalföldi Helytörténeti Gyűjtemény
Angyalföldi látványtár
Az Angyalföldi Helytörténeti Gyűjtemény célja, hogy a múlt tárgyi emlékeit megőrizze, feldolgozza, és a tárgyakon keresztül meséljen a kerület történetéről. Ezzel a szándékkal rendeztük be az Angyalföldi Látványtárat is, ami a XIII. kerület városrészeinek jellegzetes tárgyi örökségét mutatja be a látogatóknak. A bemutatott műtárgyaink folyamatosan bővülnek, így érdemes többször is visszatérni.
A belépés díjtalan!
Információ: helytorteneti@kult13.hu
Helyszín: Angyalföldi József Attila Művelődési Központ

Grafikusok és a XIII. Kerület!
2025-02-26 15:00 - 2025-10-10 16:30 | Városház Galéria
Grafikusok és a XIII. Kerület!
Csoportos kiállítás kerületi grafikusok alkotásaiból a Városház Galériában.

kiállító grafikusművészek:
Artner Margit (1954-2023)
Bánó Endre (1922-1992)
Engel Tevan István (1936–1996)
Gábor Imre
Gerle Margit
Gyurity Milán
Huber Tibor
Kótai Tamás
Nádas Alexandra
Olexa József
Pálfi György László
Pataki Tibor
Rába Lilla (1952-2003)
Rudas Klára (1919-1999)
Szurcsik József
Varga Zsófia
Vasvári László Sándor
Würtz Ádám (1927-1994)
Würtz Ádám Jr

A részvétel díjtalan!

Kálló László Józsefné kiállítása
2025-04-24 18:00 - 2025-05-25 20:00 | Angyalföldi József Attila Művelődési Központ
Kálló László Józsefné kiállítása
Megnyitó: 2025. április 24., csütörtök 18.00

„Bumerang to Vegemite”
A kiállítás egy olyan személyes utazást mesél el, amely Ausztráliában szerzett élményeim, gondolataim és véleményeim összességéből született. Az itt tapasztalt különleges természet és az elbűvölő élővilág hatására született műveim a múlt és jelen közötti összefonódást, a kultúrák találkozását és az egyén helyét a világban. A kiállításon szereplő művek egyedülálló módon tükrözik az ausztrál társadalom sokszínűségét, a család, a munka és a kitartás értékeit, miközben a szimbolikát és a kulturális hivatkozásokat is kiemelik.
„Bumerang to Vegemite” – A cím egy szimbolikus utalás arra, hogy a történelem, a múlt és a jelen hogyan fonódik össze. A bumerang, az őslakosok egyik legismertebb vadászeszköze, és a Vegemite, a mai ausztrál kultúra elengedhetetlen része, mindkettő világklasszikus, és mindkettő az ausztrál identitás szerves részét képezi. Az időtávlatokból, egy olyan utazásba invitálom a látogatót, amely összekapcsolja a hagyományos értékeket és a modern társadalom sajátosságait.

A részvétel díjtalan!

Radó Károly Emlékkiállítás
2025-04-29 17:30 - 2025-05-25 19:00 | RaM – Radnóti Miklós Művelődési Központ
Radó Károly Emlékkiállítása
Megnyitó: április 29., kedd 17.30

Radó Károly (1925–2013) képzőművész születésének 100. évfordulójára rendezett kiállítás
Radó Károly 1925. július 15-én született Szabadiban. Szüleivel egy ideig Dombóváron élt, az általános iskolát ott végezte. Tanulmányait Budapesten folytatta a budapesti Iparművészeti Iskolában, majd 1952-ben szerzett diplomát a Magyar Képzőművészeti Főiskolán.
Szobrászati munkásságára hatást gyakorolt az ősi Egyiptom, Asszíria emlékeinek tömörsége, valamint a konstruktivisták művészete. Ötven alkotása között szerepel nagyméretű köztéri szoboralak, kőből faragott mellszobor, mészkő dombormű, portré és kisplasztika.
Az 1990-es évektől munkásságában háttérbe szorult a szobrászat, viszont annál intenzívebben tört elő a képalkotás művészi kényszere, s ért el igen magas színvonalat zsírkréta képeivel. Ez a váltás nem csak az átalakuló művészi struktúrájának következménye, hanem a benne régen és mélyen meglévő vonzalmak manifesztációja volt. Számára a két dimenzióban fontos maradt a tér és csak ezzel együtt a szín. Tömör, figurális felfogás jellemzi időskori munkáit, melyekben közelít egy sajátos kubisztikus ábrázolás irányába, melyekben nagy szerephez jut a fény, a szín. Dinamikus képszerkezetet teremt. A művész 2013. március 26-án, életének 88. évében hunyt el.

A részvétel díjtalan!

Olexa József kiállítása
2025-05-15 18:00 - 2025-06-06 19:00 | Újlipótvárosi Klub-Galéria
Olexa József kiállítása
Megnyitó: 2025. május 15., csütörtök 18.00

„A kiállításom címe: ” Szívből – Lélekből ”
Vallom és hiszem, hogy csak ezekből fakadhat a művészet lényege. A tárlaton egy válogatást lehet majd látni az utóbbi öt év munkáiból. Különlegesen nagy méretű színes rézkarc, vaskarc és mezzotinto nyomatok a földszinti kiállító térben. Az alagsori részben pedig egy sok darabból álló útijegyzet sorozatot a misztikus angol tájakról.”
A részvétel díjtalan!

DramaWorks
2025-05-17 09:00 - 14:00 | Angyalföldi József Attila Művelődési Központ
Dramaworks az AJAMK-ban!
Több mint 10 éve adjuk meg a lehetőséget gyerekeknek és felnőtteknek egyaránt, hogy színpadon és képernyőn ragyogjanak. Tanfolyamokat kínálunk színjátszás, filmezés és zenés játékok terén. Képzéseket nyújtunk minden korosztály számára: a 3 évestől kezdve a fiatalokig és felnőttig. Angol nyelvű tanárokkal dolgozunk, akik szenvedélyesen szeretik az előadó-művészetet. Foglalkozunk kezdő és professzionális szintű képzésekkel, valamint filmszereplő-válogatással is. Kortól és tapasztalattól függetlenül mi hisszük, ha szórakoztatva és a képzeletet kibővítően tanítunk, akkor az önbizalmat és a más képességeket nemcsak a színpadra fejlesztjük!

Információ: dramaworks.hu

Csepp Színház és Színitanoda
2025-05-17 09:00 - 14:00 | Angyalföldi József Attila Művelődési Központ
Csepp Színház és Színitanoda

Egy CSEPP Színház, egy CSEPP Tanoda, egy CSEPP szeretet, egy CSEPP hovatartozás!
A Csepp Színház és Színitanoda 2004 szeptemberében alakult Koffler Gizi vezetésével. 2011 szeptemberétől alkotófolyamatainknak és oktatási helyszínünknek az Angyalföldi József Attila Művelődési Központ ad otthont.
A Csepp Színház tagjai a cseppecskék, akik már 5 éves kortól megkezdhetik a világot jelentő deszkák felé vezető rögös úton az első lépéseket, illetve a színház és a közönség szeretetének és tiszteletének megtanulását. Mindebben segítséget nyújtanak Nekik tanáraik, akik szívüket, lelküket beleadva próbálnak tanítani, fejleszteni és minél több lehetőséget biztosítani. Igen sok növendék belekerülhetett a szinkron szakma körforgásába, a meghallgatások világába és ezen emberpróbáló helyzetekben meg is állták helyüket. A cseppecskék közül már sokan elismert gyerekszínésznek és többen folytatták felsőfokú tanulmányaikat hazai és külföldi színművészeti egyetemeken.
Foglalkozások: minden szombaton 9.00-14.00-ig (vizsgaelőadások minden ősszel és tavasszal)
Tanórák: színészmesterség, beszédtechnika, ének, tánc, pantomim és akrobatika
Tanáraink: Koffler Gizi, Szabó Zselyke, Fodor Judit, Bokor Zsuzsa, Gyuris Rita, Hodossy Vivien
Jelentkezés: Folyamatosan bővülünk, egész évben várjuk az új jelentkezőket
Website: https://www.facebook.com/Cseppszinhaz
Tel: +3670 881 8202
Email: cseppszinhazesszinitanoda@gmail.com

Harsányi Színjátszó Stúdió
2025-05-17 15:00 - 16:00 | Angyalföldi Gyermek- és Ifjúsági Ház
Harsányi Színjátszó Stúdió az AGYIH-ban!

Színjátszó csoport az 5-18 év közötti korosztály számára.
A csoporthoz folyamatosan lehet csatlakozni.
Alapító: Harsányi Gábor színművész
Vezető: Harsányi Melinda drámapedagógus, rendező
Információ: www.hgstudio.hu

Tücsöktanya játszóház
2025-05-17 15:00 - 18:00 | Tücsöktanya
Tücsöktanya játszóház

hétfő-péntek 9.00-18.00
szombat 15.00-18.00
vasárnap 10.00-13.00

Részvételi díjak:
Hétköznap:
Játszóház hétköznap: 2.500.-Ft/gyermek/minden megkezdett óra

Hétvégén:
A Tücsöktanya játszóház hétvégi rendezvényeire a belépő: 3.000.-Ft/fő
Játszóház hétvégén: 3.000.-Ft/gyermek/3 óra

Kedvezmények:
XIII. Kerületi Kártyával rendelkezőknek:
Játszóház hétköznap: 500.-Ft/gyermek/óra
Játszóház hétvégén: 1.000.-Ft/3 óra/fő
A Tücsöktanya játszóház hétvégi rendezvényeire a belépő: 1.500.-Ft/család (2 felnőtt+3 gyerek)
